
durch 

AÑ As walte nun der Hexx Foose / warer 
Goss vnd Menſch in einer vnzertrenten 
Perſohn / der einige Hertzog des Lebens / 
13 1 der walte vber vns mit ſeiner Gnade vnd 
Toon fraͤfftiglich / jetzo vnd zu ewigen Zeiten Amen. 

Ach wie fein vnd lieblich iſt / wann Brüder eintraͤchtig bey 
einander wohnen / (age der H. David / im z 2. Pal. diefes wirdt 
ſehr fleiſſig geleſen / aber wie es gehalten wirdt / das ſtehet fuͤr 
aller Menſchen Augen / daß die am meiſten die Brende ſolten 
helffen leſchen / die legen fie an / auff daß fie deſto Fewriger vnd 
gluͤender werden. Wann ich leſe in der Schließlich en Abfer⸗ 
tigung in der Vorrede an Calovium pag. 9. dieſe Woͤrter: 
Da ferner Concludent das jetzige Blutver gieſſen in 
Deutſchlandt ruͤhret / als were das nicht gnug / alle zum 
Mitleiden zu bewegen / wegen Geiſtlicher Mißhelligkeit 
Bruͤderlichen Nahmen ſtreitig zu machen: Hette er lie⸗ 
ber den Evenrum der Schleunigen Pragiſchen Refor- 
mation zu Hertzen nehmen ſollen / wie auch das durch 
ihre Leute vnruhigen Geiſt / viel vnſere vnſchuͤldige Kir⸗ 
chen vnd Länder in ruin gerahten. Hier ſchreiben die Aus 
therſchen Prædicanten / das der Reformirten vnruhiger Geiſt / 
vnd dero ſchleunige Pragiſche Reformation eine Vrſach geweſen 
fey / des Blutvergieſſens in Deutſchlande: in ber Replica aber 
wieder Lefinum Lefini/ legen fie — jbren Johannem Walthe- 
rums 


rum, die Schuldt auff die Jeſuiter. Ob das heiſſe / die Brände 
eſchen vnd nicht mehr anlegen / vorſtehet fic ſelbſt / vnd glaͤube / 
das aus jhrer Bibel / der angezogene Spruch des H. Davids / 
entweder auß geriſſen iſt / oder ſo er darin beſtehend blieben / das 
ſie jhn nur vberhin leſen / mit keinem nach druck der Execution 
vnnd Vollziehung. Es allegirte Lefinus Lefini in feiner 
Danckſagung fuͤr den Dantzker Domnick / die Refor- 
mirte Sackpfeiff / in welchet von Herren joanne Jacobo Crame- 
ro, Prædicanten bey S. Johan / ein zimliches Laſter annotiret 
wirdt / vnd daſſelbe thate er / durch Waltherum darzu genoͤtiget 
vnd gezwungen / wie in [einer proteſtation zu (eben. Dann da ¡hn 
von Walthero vorgewurffen würde / das dem alten Cramer von 
dem Jeſuiter Barſcio nichts were geantwortet worden / auff 
das Weib / welches die Jeſuiter im Weinfaß zu Munchen vers 
wahret hatten / gab er zur Antwort: Das man dem alten Cra- 
mer nicht glaͤub en koͤnte / vnd Barſcius vnvo nnoͤhten geachtet / 
ſolches zu beantworten / weil es eine Fabel / die von Cra- 
mero mit keinem eintzigen Gezeugnuß befräfftiget wor⸗ 
den / vnd nur in deſſen Gehirn geſponnen / ſintemahl auch 
von Crameri Son in der Sackpfeiff gedacht wuͤrde / daß 
er aus Ertzprieſterlicher Krafft zwo Eheleute geſchieden / 
vnd nachmahln die Witt wen / als der geſchiedene Mann / 
auß Verzweiflung in Krieg gezogen / vnd allda vmb⸗ 
kommen / Geheyrahtet.) vnd dennoch von Lefino/ nicht 
ſtracks auff eines Menſchen auß ſage gegläubee wuͤrde / welche 

Clauſel ex auß druͤcklich dabey geſetzer: Darauff iſt Herr Crame- 

rus dermaſſen erbittert worden / Daß er eine Errettung 

in Druck wieder gedachten Lefinum Lefini hat laſſen auß ge⸗ 

hen / aber ohn alle gegebene Vrſach / inmaſſen Lefinus deffen 

Ehre nicht angeruͤhret / wie die Sack pfeiff / fondern wie 

die Sackpfeiff defendirer vnd vertbábiget hat / nicht glaͤu⸗ 
bende / was daſelbſt geſchrieben worden / Warumb er dann 
auch nichts darauff hat wollen antworten / wiſſende ſeine Vn⸗ 
ſchuldt / vnd daß dieſer ſeiner Vnſchuldt jhm Zeugnuß geben 
můſſe die gantze Welt. Ich dennoch / als deſſen trewer Con- 
fident / habe Herren Cramero etliche Gloffen vber ſeine Ehren⸗ 
rettung wollen zuſchicken / damit er ſehe die Vnſchuldt Lefini/ 
wieder welchen er ſo hertzlich Eyfert / vnd Ihn als ſeiner Ehr 
defenſorem vnd Schlitzer (in quantum Civis Dantiſca- 
nus eft) Liebe vnd Ehre. 


1. Sagt Herr Cramerus / das jhn Lefinus wie eine 
Otter den Paulum angefahren. 


Mein Herr Cramere / Lefinus hat nichts zu thun mit Oe⸗ 
tern. Die Otter im Paradeiß kam vnberuffen zum Predig⸗ 
ampt / predigte von der Freyheit des Ileiſches wieder das 
Gebott Gottes / nemblich das Haſten / Ziſchete mit jbrem Ne- 
quaquam; Mit nichten wirſtu ſterben. Wir papiſten / vnd Lefi- 
nus mit jhnen halren / nichts von ſolchen predigern: Gleich mag 
ſich su gleichem geſellen / wir begehren ſolcher Ottern Sreund+ 
ſchafft gantz nicht. Das Lefinum ſolte erbittert haben / als 
wann (hr die vngeſchlieſſene Zunge geſchrieben hettet / kan 
ich nicht glaͤuben / weil keine ſolche Geſchickligkeit an euch iſt / 
für welcher er (ic fur cht. Ja er iff der Meinung / daß die Rader 
der Docter Sporn mit der zeit fido werden ablauffen / vnd jhren 
gewoͤhnlichen Klang verlieren. Ihr rabtet Walthero / daß er 
wieder Lefinum nicht bitter ſchrtiben ſolle / aber thut es zuvor 
ſelbſt / was jhr andere lehret / weil es nicht wol anſtehet / denn 
tine Otter zu nennen / welcher ewre Ehre defendirer has, 

45 Wann 


2. Wann ich nach Gottes willen / Gott gebefelig! 
auff meinem Todtbette liegen werde. 


GLOSSA. 

Ihr gläuber ja mit der Gewißheit des Glaubens / 
das ihr ein Kindt Gottes ſeydt / vnd euch der Himmel 
muß werden / wie feide jhr dann fo Kleinmuͤtig vnd Zaghaff⸗ 
eig) ſagende: Gott geb Seelig? wo bleibet der Lutherſche 
Glaube? 


3. Sie follen mir in den Sarg / die zubor in Vnehren 
genante Sackpfeiff / vnter das Haͤupt legen / zum Zeug⸗ 
nuß / das mich die Welt vmbs Worts willen gehaſſet hat. 


. GLOSSA, 

Ich leſe in keiner Epiſtel der . Apoſteln / daß fie nach ¡bs 
rem Todt Sackpfeiffen / mit ins Grab genommen haben / zum 
Zeugnuß jhres Worts / ſondern das Gezeugnuß jhres Ge⸗ 
wiſſens / daß nahmen ſie mit ſich auff die andere Welt; eine 

papierne Sackpfeiff verrottet balde im Sarg bey dem todten 
Coͤrper / wie wollet jbr dann dieſelbe / am juͤngſten Tag / vmb 
euch finden / wann jhr erwachet ¢ weil die Menſchen nur werden 
aufferſtehen / nicht die Sackpfeiffen wie werdet jhr fie vmb emo 
ren Kopff binden / weil ſie ſich von euch nicht wirdt finden laſſen? 
das Buch aus welchem jhr werdet geurtheilet werden / wirdt 
ſeyn / ewer Gewiſſen / in welchen der Err / ohn die Sack pfeiff / 
wirdt alles geſchrieben finden / welchem nichts vnwiſſendt Wars 
umb redet ¡hr dann (o Kindiſch / daß ſie in wren Sarg follen 
die Sackpfeiffe legen / Sintemahl dem All wiſſenden bekandt / 
ob es in ewrem Ge wiſſen ſtehet oder nicht / was die Refor- 

mirte Sackpfeiff von euch ſaget / Daß ¡br derſelben gar nicht bes 
dürffen werdet. Ich gebe euch einen guten Babe / daß ihr mde 
get mehr achtung geben auff das Wort / das ihr prediget / 
vmb welches willen jhe ſaget / daß jhr leidet / als auff die Sack⸗ 
pfeiffe; Dann leidet jhr ſolches vnſchuldig / (o habet ¡hr ewer 
Lohn nicht verlobren: Prediger jhr aber nicht das wahre Wort 
Gottes / ſo ſeidt jhr Ewig verlobren. Die woͤrter / welche S. Au- 
guſtinus gebrauchet hat / wieder den Julianum l. 3. c. 17. kan ich 
allhier auch gebrauchen. Si per Sanctos Antiſtites conſtuprave- 
runt Ecclefiam Manichæi, dic mihi Juliane, Quz te peperit ? utrum 
te cafta, an vero meretrix enixa eft? So die Manicheer durch 
die &. Biſchoͤffe die Kirche zur Huren gemacht / fag mir an / Julia- 
ne / was fuͤr eine Kirche hat dich geboren? Hat dich eine Keu⸗ 
ſche / oder aber eine Sure gebobreny alſo ſage ich zu euch Domine 
Cramere / welche Kirche hat ewren Lutherum gebohren? Eine 
Keuſche / oder eine Hure? Iſt fie Keuſch geweſen / warumb hat 
er ſie mit euch verlaſſen ? ift fie eine Hure / fo iſt Lutherus ein u⸗ 
ren Sohn / weil ſhr ſaget / daß er von einer Hure gebobren! Vnd 
weil in der Schrifft niches iſt / daß die Fahne vber jhn geſchwun⸗ 
gen / vnnd daß er Ehrlich worden / fo ſehet zu / was ihr für ein 
Wort prediget. Ich trawete mich keines weges mit ſeinem Wort 
für Gottes Gerichte zu erſcheinen: ja er tr awet ſich ſelbſt nicht / 
wuͤnſchende das man feiner Lehre muͤſſig ginge / tom. 4. Witteb. 
fol. 496. b. Nehmen (mein Evangelium) viel Leute an / fo lies 
get mir deſto mehr auff dem Halſe / die ich muß tragen. 
Das ich für meine Perſon möchte leiden / das es niemandt 
annehme / fo darfite ich vor niemandt Antwort geben. 
Item tom. 6, Witt fol. 450 a. Fuͤr mein Leben gebuͤhret 
mir nichts als der Hellen Abgrundt / das weiß ich Luther 
gewißlich. wer luſt hat / mag es mie jhm halten. Es thuts dem 
Blinden 


Blind en wol / Wat nicht Ogen hat / dat (hal nicht ſehen / 
fagi Doctor Pommer. 

4. Ohne Ver dienſt vnd Wuͤrdigkeit in Deh mur zu 
erwarten / ob der gerechte Richter ſich ſeiner Zuſage in Gna⸗ 
den erinnern wolle; Seelig feide jhr / wann euch die Leute 
vmb meinet willen ſchmaͤhen vnd verfolgen 


GLOSSA. 

Ich wil euch wiederumb nicht rahten / H Cramere / das 
ihr ohne Verdienſt vnd Wuͤrdigkeit daſelbſt erſcheinet ⸗ 
Sintemahl ihr ſelbſt bekennet daß denen / die omb Chriſti 
willen Schmachreden ond Verfolgung leiden das Lohn 
gegeben wirdt / vnd die das Lohn ver dienen mit ſolcher Ar⸗ 


beit; denen die Vnwuͤrdige ſeynd / vnd es nicht verdienet 


haben / unter welche jhr euch an dem Tag zu ſtellen gedenckee die 
werben nicht einen Lohn von dem gerechten Richter / fono 
dern Spot vnd Schande zu erwarten haben. nb fo ihe 
die Sackpfeiff wie eine Krone ewrer Vaſchuldt welle vmb 
ewren Ropff haben / fo máffet jbr niche ſchuldig / ſondern vri 
ſchuldig / nicht vnwuͤr dig ſondern wuͤrdig dahin kommen / 
ſonſten moͤchtet ihr vbel belohnet werden. 


s. Heimlich ſchieſſen fie den Frommen. 


GLOSSA. 
Seide ¡br ohne Verdienſt vnd Wuͤrdiakeit / wie kan 
dann einer nach euch als einen frommen ſchieſſen. 
6. Ich liege vnd ſchlaffe gantz mit frieden / dañ du al⸗ 


lein Herr hilffeſt mir / daß ich ſicher wohne. 
GLOS: 

GLOSSA, 
Der liebe G tt gebe es daß jhrliggen moͤget vnd gantz mit 
frieden ſchlaffen / das wůnſchen die Herren Doctores Medicine 
von certzen / die in groſſen ſtreit wegen der Oberſtell mit euch ges 
rahten / davon die Newe S eieung von Kuͤbeck allo ſaget: 
Als jy na Chriſtus Lehr / als fick gebehret / [coens 
So mote jy nicht feloft na groten Ehren ſtreven / 
De ju gantz nicht tokoͤmt / der Welt gehöre dat tho / 
Steit nicht in Gottes Wordt: Jy aver nicht alſo? 
S» plegen ja den Bapſt ond fn Volck to verachten / 
Iy ſeggen / he ſal nicht na hoher Ehre trachten / 
Ey treckt ju by der Neß / yt ſteit gewiß nicht wol / 
Dat man an andre ſtrafft / da man feck ſtraffen fol. 
Das ifl ein trefliches mittel zu liggen / vnd zu ſchlaffen gantz mit 
frieden / welchen der H Err auch hilfft / das man ſiechr wohner. 
Es iſt billich / das ein jeder Papiſt / vor den Rahrgeber etliche 
Vater Vnſer vnd Ave Maria bete / weil er nicht weit vom Reich 
Gottes iſt / vnd zum lieben Friede rahtet. 
7. Das mir der Teuffel vnd meine zuvor ſchimff⸗ 


lich gedachte 28 Jahr im Ambt vollenbracht gönnen mug. 
GLOSSA. 


Was bat Lefinus gefündiger’doß Er Euch einen 28 Jaͤhrigen 
Pradicanten genennet bat? Dieſes bat er genommen aus ewrer 
Vnterſchrifft / welche man gedruckt findet in des Botfacci Leidos 
predigt: Ad D; Joannem, in Annum Vigeſimum Octavum, 
DEI longanimitate Paftor. Bey 8. ſohan in das 28 Jahr / durch 
Gottes L angmuͤhtigkeit / Paſtor. Mit dem kan er euch ja nicht 
ſchimpffen / welches ¡hr zu ewren Ehren habet drucken laſſen? 
wann er die Langmuͤhtigkeit GOttes bette dazu geſetzet / das 
Got (o langmuoͤhtig iſt / daß er un in ſolchem Ambt hat poo 

koͤn⸗ 


koͤnnen / das were etwas ſchimpflich / welches Lefinus niche ges 
than hat. 

8. Vnd wer dieſe vnſere Obrigkeit deſſen beſchuldigen 
wolt / daß fie ſolche raume Ge wiſſen hetten / ſolche Lands 
vnd Stadtruͤchtige offenbare Laſter / wie vorgewendt wirdt / 
vngeahndet zu laſſen / der wuͤrde / hoffe ich / mit jhnen zu chun bes 


kommen. 
GLOSSA. E | 

Das (age ich auch / vnnd vmb des willen hat Lefinus 
auch ſolches nicht glaͤuben koͤnnen / wie er auß drůcklich in feiner 
Danckſagung ſaget. 

9. Der Herr Præſident S. Herligkeiten haben geſaget: 
Es were der mühe nicht wehrt / es zubeant worten. 

|» GLOSSA. 

Das fate ich auch / aber warumb habet ¡hr deſſen Befehl 
nicht pariret, vnd habet es beantwortet? Ihr wollet gar nicht 
liggen / noch im frieden ſchlaffen / wie ſol euch der H Err helffen / 
daß jhr ſicher wohnet? i 

10. Lefinus entſchuͤldiget fid) / daß er es auff eines 
Reformirten auſſage nicht glaͤuben wolle ⸗ Item. Wann 
ich ſtracks auff das Pfeiffen der Reformirten Sackpfeiff 
glaͤuben ſolte / was von dem Sohn des Cramer D. auß⸗ 
gepfiffen wirdt; dennoch fo redlich bin ich / das auff ſolchen 


ſchlechten grundt ich es nicht glaͤuben wil. Scilicec/ Wer 


verſtehet die Kreide nicht ? | 
GLOSSA. 
wie ſol es auch dann Lefinus machen? Greiffet er euch auff 
die Wolle / fo verdienet er Vndanck: ſaget er / daß er nicht glaͤu⸗ 
be / was in der Sack pfeiff von euch geſchrieben / ſo heiſſet es/ 


cili- 


Scilicer/manverfichet die Kreide wol. Ich laf der Erbahren 
Welt / vnd allen Catholiſchen vnd Vncatholiſchen richten / ob 
Lefinus in dem fido bat einer Famos- Schrifft tbeilba(ftig ges 
macht / in dem er ſaget / daß er nicht glaͤube was in der 
Schrifft von Ioanne lacobo Cramero geſchrieben / Die 
Sache iſt ja ſo klar als die helle Sonne am Mittag / wer wolte 
jhn nicht abſolviren vnd loßſprechen / vnd die Anklage Crameri 
vor nichtig ſchetzen? Auß welchem die Redligkeit Lefinisu fe 
hen / daß er den Sohn Crameri nicht ſtracks des Laſters bat bez 
ſchuldigen wollen / welches von jhm in der Sackpfeiff zu leſen; 
da bergegen fein Vater ohn eintziges fundament / nur aus Haß 
vnd Boßhelt wieder die Jeſuiter / von dem Weib im Weinfaß 
zu Munchen / eine Fabel in die Welt geſchickt. Vnd wann ſich 
Waltherus dieſer Famosı Schrifft des alten Cramers theilhafftig 
mache / vnd daſſelbe von den Jeſuitern glaͤubet / vnd in Druck 
verfertiger / daß wirdt angenommen für eine pur lautere Wars 
heit / vnd muß das pafquilliren / repliciren heiſſen. Ob das Red: 
lich gehandelt ſey / gebe ich dem Vnpartheiſchen Leſer zu erken⸗ 
nen. Warumb dann . Cramerus nicht Vrſach gehabt (o viel 
clamant zen zu machen / wie das die Sackpfeiff ſchon far eine 
Famos/ Schrifft vorlaͤngſt erklaͤret worden ſey: Dann Lefino ges 
het das gantz nichts an / weil er davon nicht diſputiret / ſondern 
von dem / daß er nicht ſo leichtfertig etwas auffs Papier wieder 
die Lutheraner bringen wil / ob ſchon etwas Gedrucktes von jh⸗ 
nen herauß kommet / wie der Vater H. Crameri wieder die Je⸗ 
ſuiter zu Muͤnchen gethan hat / mit der Fabel / die er von jhnen 
hat auß geſprenget / vnd weder Er noch alle ſeine Nachkoͤmlin⸗ 
gen / daſſelbe nimmer werden darthun vnd beweiſen koͤnnen. 
Waltherus hat etwas thun wollen / weil auff dem Concilio zu 
Trient vber die Vnzucht der Prieſter in Beyerlandt / des Beyer⸗ 
fürften Legat geklaget: Aber er weiß wol das ex propoſitione in- 
definitanon inferatur concluſio univerſalis, vel determinata ſingu- 
B 2 laris 

laris, Wann einer (ager: Die Vnterthanen ſeind Koͤpff⸗ 


ſche / fo folget ja nicht / das alle Koͤpfiſche ſeind / weil viel 
vnter denen koͤnnen geh orſam ſeyn; alſo / geſetzt / das obgemel⸗ 
ter Geſandter geſaget bette/ die prieffer ſeind Vnzůchtige / fo 
hat er ja nicht alle damit meinen wollen / oder inſonderheit die⸗ 
ſen / vnd nicht einen andern Orden / Bevorauß weil der Hertzog 
aus Beyern zu den zeiten den Jeſuiter Orden erſtlich in fein. ande 
beruffen hat. Waſchet alſo Walcher dieſe Calumniam vnnd 
Schmachrede des alten Crameri mit dieſem Schwam nicht ab 


u. Weil fid) Lefinus als ein ſonderlicher Beforderer 
(der Sackpfeifſ) angibt. 


GLOSSA. : 

Herr Cramere / ¡br habet ja noch ewre fünff Sinne / wie 
koͤnnet ihr dann denſelben für einen Beforderer der Sackpfeiff 
anklagen / welcher euch wieder dieſelbe verthaͤdiget hat / in 
Schriften verlaſſende / daß er es nicht glaͤube / was von euch 
geſchrieben worden ? Ihr macht es aus der maß / daß jbr deny 
welcher in feinen Schrifften Euch ehret / als wann er Euch 
Verunehret / Verdammet. 


13. Fuͤr einem ordentlichen Ger ichte / dem ich mich 
mit Leib vnd Leben enter werffe. 


GLOSSA, 

Denen iſt es billich / daß ¡br euch mit Leib vnd Leben vn⸗ 
terwerffet / die Euch beruffen vnd beſolden. Eins habet jhe noch 
außgelaffenı auch mit der Seele. Michael Coletus vnd 
Brakermannus: wahren Lutherſche Prædicanten / aber ſie vn⸗ 
terwerffen ſich auch mit der Seele der Obrigkeit, Sie m 

fido aus für Lehrer der vngeenderten Augſpurgiſchen Con. 
feſſion: aber wann fie am Altar ſtunden / da veren derten fie 
offentlich die Confeſſion / vnd gaben nur den Leib / In / vnter / 
vnd mit dem Brodt. Auff der andern ſeiten ſtunden R cfor- 
mirte Caplaͤne / Andreas Seltzlein vnd Martinus Remus / vnd gas 
ben die geſtalt / nur als eine Figur des Leibes: Welches ja wie⸗ 
der das fundamental punct der Augſpurgiſchen Confeſſion ſtrei⸗ 
ter / in dem viel tauſent Menſchen viel Jahr durch / nur vnter ei⸗ 
ner geſtalt Communiciret / vnd Ewrer Meinung nach in beyden 
nichts / als nur die Figur bekommen. Wann die Reformirte Caps 
Line den Segen ober Brodt vnd Wein geſungen haben / da 
haben Sie auch mit Ihren Seelen der Obrigkeit / die dazumohl 
reformiret war / gedienet / vnd jhre Augſpurgiſche Confeſſion of⸗ 
fentlich bey dem Altar veraͤnder t. Derowegen hettet ihr auch 
ſollen darzu ſetzen / mit Leib / Leben vnd der Seelen vnter⸗ 
worffen : Dann was Coleto vnd Brakermanno wiederfahren 
kan euch auch geſchehen. 

13. Weil ſolche Leute (nemblich die Jeſuiter) vor⸗ 
geben / vnd die genandten Catholiſchen es glaͤuben / das 
fie exempt vnnd fren ſeind / von allen Weltlichen Ges 
richten. N 

GLOSSA. 

Zweymahl . Cramere / gedenckt jhr der Catholiſchen 
vnd hier nennet jhr fie C genandt.) fub lic. f. 11, Parag. 2. ſagt jhr / 
(denen / fo Catholiſch heiſſen wollen:) mit welchem ihr die 
Catholiſche anſiehet / wie eine gifftige Ott er / Daß ſie nur Cath o⸗ 
liſch genennet werden / aber nicht ſeind: jhr aber ſollet es ſeyn / ob 
euch (chon. kein Menſch wil als Ihr ſelbſten Recht vnd Warheit 
Catholiſch nennen wil oder kan. Der heilige Auguftinus wirdt 

uns vorabſcheiden / vnd der Otter den Stachel benehmen / lib. de W ev 


vera & falfareligione c, 7, Tenenda eft nobis Chriftiana Religio; el 
& cjus Ecclefiz communicatio, quæ Catholica eft, & Catholica no- ı€ 
minatur, nonfolüm à fuis fed etiam ab omnibus inimicis. Velint G. 

wer Jahrgeldt nehmet / dann es tft billich / das Ihr denen mit 
Leib vnd Leben auffwartet. e 
14. Ich vbergebe demnach die Sache dem hoͤchſten 
Gericht HHTTES/ vnd ſpreche mit Jacob vnd David: 
Der He Rg wirdt Richter ſeyn zwiſchen mir vnd dir. 
GLOSSA. 
Mit Lefino babet Ihr nichts su expoſtuliren / weil er Euch 
des Laſters nicht beſchuldiget / welches Euch die Sackpfeiffe 
zumeſſet ſondern ſaget noch / Er glaͤube es nicht. Ihr heiſſer 
ja hans Jacob / vnd nicht Thomas. Einen guten Raabe wil 
ich Euch dennoch geben / wie Ihrs machen ſollet / Daß Ihr al⸗ 
len koͤnnet das Maul ſtopffen / wann ſie Euch mit der Sack⸗ 
pfeiffe anfahren: Nehmet von allen Dreyen loͤblichen Ord⸗ 
nungen ein offentliches Gezeuchnuß für Euch vnd Ewre 
Nachkoͤmlinge / denen viel daran gelegen iſt; als dann wirde 
die Sackpfeiff zu Quarren auffhoͤren. So machten es dic Je⸗ 
ſuiter / Da Anno 1586. eine newe Zeitung im Druck außgegeben 
wurde / vnt er dem Zeichen der Koͤniglichen Stadt Dantzig / von 
Erbaͤrmlichen Moͤrderlichen Thaten durch die Jeſuiter geſche⸗ 
hen / die zu Brataw in pohlen gefangen / mit Schwerde vnd 
Radt gerichtet worden. Dann da dieſe Zeitung wurde von 
Ihrer Adnigh Mayeſt: Hochſeeligſter Gedaͤchtnuß / König 
Stephario/ Herren Krakawiſchen Biſchoff Petro Myskowski/ 
Herren General vnd Krakawiſchen Staroſten Nicolao Zebrzy- 
dorofft/ vnd Buͤrgenmeiſtern der Stadt Krakaw / mit offenes 
lichen Schriffcen wiederleget / auch von Churfürftlicher Durchl: 
zu Meyntz / Wolffgango / offentlich Zeugnuß gegeben / das kein 
Jeſuiter von Heiliger Stadt oder Meyntz in Pohlen verſchicket 
worden / von welchen die Zeitung meldete / daß fie die Moͤrder⸗ 
liche That verrichtet hetten / da würde der Jeſurtey Vnſchuldt 

geſehen / die Warheit geſchůtzer / vnd Boßhafftige vnd zum über 
Nachſagen beflieſſene Maͤuler geftopffes. Hoc fac, & vives, Dies 
feo thut auch / Herr Cramere / fo werdet jhr Leben. Ihr nehmet 
gar ſo einen weiten terminum biß auff den Juͤngſten Tag / der 
Antichriſt iſt noch nicht gekommen / er if nicht fo nahe als ihr 
vermeinet. Hier alle Suͤnde vergeben werden; Mit welchem 
Crewberpiger Raabt Ich ſchlieſſe / vnd Lefinum entſchůldiget 
habe / daß er Ewre Ehre nicht im geringſten gerübvet/ ſondern 
nach hoͤchſtem Vermoͤgen verthaͤdiget / vnd wieder diereformir- 
te Sackpfeiff mantenieret hat. Die Gnade des HE Kren (ey 
mis vns allen / Amen 

Ich ermahne euch lieben Brüder? Ihr wollet 
| das Wort dieſes Troſtes mit 
Gedult annehmen 


